EkBass/fiwiki-20250220-pages-articles huggingface dataset:
Novatianus

Novatianus (noin 200–258) oli presbyteeri ja vastapaavi vuosina 251–258. Novatianus oli tunnettu teologi, ja Rooman vuoden 251 piispanvaalin yhteydessä hän kannatti ankaraa kirkkokuria kieltäen uskosta vainojen aikana luopuneiden, niin sanottujen 'luopioiden', hyväksymisen takaisin kirkon jäseniksi. Hänen kannattajansa asettivat hänet piispaksi huolimatta siitä, että piispaksi oli jo valittu Cornelius. Niinpä Novatius kannattajineen julistettiin pannaan. Tämän seurauksena hän perusti oman suuntauksen, novatiolaisuuden. Novatianus kuoli mahdollisesti vainoissa. Luokka:Vastapaavit Luokka:Vuonna 258 kuolleet Luokka:Vuonna 200 syntyneet
Lauri Lehtinen (jalkapalloilija, 1909)

Lauri Lennart Lehtinen (11. maaliskuuta 1909 – 30. syyskuuta 1991) oli suomalainen jalkapalloilija. Lauri ”Lati” Lehtinen edusti Suomen maajoukkuetta kahdeksassa A-maaottelussa ja kahdessa B-maaottelussa vuosina 1929–1940. Vuonna 1930 hän teki Ruotsia vastaan kolme maalia eli hattutempun. Kotimaassaan Lehtinen edusti Turun Palloseuraa vuosina 1927–1948. Hän voitti Suomen mestaruuden vuosina 1928, 1939 ja 1941. Lehtinen toimi Turun Palloseuran puheenjohtajana vuosina 1949–1950. Koulutukseltaan hän oli ekonomi. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1909 syntyneet Luokka:Vuonna 1991 kuolleet
Lauri Lehtinen

Lauri Lehtinen -nimisiä henkilöitä ovat: * Lauri Aleksanteri Lehtinen (1908–1973), suomalainen yleisurheilun olympiavoittaja * Lauri Lennart Lehtinen (1909–1991), suomalainen jalkapalloilija * Lauri Hjalmar Lehtinen (1927–2016), suomalainen jalkapalloilija * Lauri Lehtinen (s. 1987), suomalainen kilpapurjehtija * Lauri Lehtinen (s. 2002), suomalainen frisbeegolfaaja.
Elisa Gabrielli

Elisa Gabrielli on yhdysvaltalainen näyttelijä. Gabriellillä on ollut rooleja muun muassa televisiosarjoissa Harkittu murha, Teho-osasto ja Vinkkuelämää, sekä elokuvissa Mies ja alaston ase 33 1/3, Saaliin hinta ja Seven Girlfriends. Hieman isompia rooleja hän on tehnyt animaatioelokuviin Batman: Salaperäinen Batwoman ja The Invincible Iron Man. Gabrielli toimi myös Tyrande Whisperwindin äänenä Warcraft-pelisarjassa sekä Nanan äänenä elokuvissa Madagascar ja Madagascar 2. ==Lähteet== ==Aiheesta muualla== * TV.com Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Syntymävuosi puuttuu Luokka:Elävät henkilöt
Sveitsiläinen systeemi

Sveitsiläinen systeemi on turnausjärjestelmä, jota käytetään joissakin kahdenvälisiin otteluihin perustuvissa lajeissa kuten shakissa. Sveitsiläistä systeemiä käytetään kilpailuissa, joiden osanottajamäärät ovat niin suuria, että “kaikki vastaan kaikki” -turnausjärjestelmä johtaisi liian suureen kierrosmäärään, mutta toisaalta yhden ottelunsa hävinneitä kilpailijoita ei haluta pudottaa kokonaan pois turnauksesta kuten cup-muotoisessa kilpailussa tapahtuu. Sveitsiläisen systeemin perusperiaate on, että jokaisella kierroksella toisiaan vastaan asetetaan kilpailijat, joiden senhetkinen pistemäärä on sama tai mahdollisimman yhtäsuuri. Paritus pisteryhmien sisällä tehdään joko satunnaisesti tai jonkin ennen turnausta laaditun rankingin perusteella. Kilpailijat saavat tietää seuraavan kierroksen vastustajansa vasta edellisen kierroksen päätyttyä. Samat kilpailijat kohtaavat toisensa turnauksen aikana korkeintaan kerran. Viimeisten kierrosten tulokset ovat kilpailijoiden loppusijoituksen kannalta merkittävämpiä kuin ensimmäiset kierrokset. Turnauksen loputtua samassa pistemäärässä olevien kilpailijoiden paremmuus määritellään jollain vertailujärjestelmällä kuten Buccholzilla. Shakkiturnauksissa yritetään lisäksi varmistaa, että kukin pelaaja pelaa mahdollisimman saman määrän pelejä valkeilla ja mustilla ja peräkkäisiä pelejä samalla värillä vältetään. Jalkapallossa tätä vastaa koti- ja vierasottelujen tasapaino. Sveitsiläinen systeemi sai nimensä siitä, että sen kehitti sveitsiläinen J. Müller shakkiturnaukseen vuonna 1895. Järjestelmä yleistyi shakissa toisen maailmansodan jälkeen. Nykyisin se on pelaajamäärältään suurten shakkiturnausten yleisin turnausjärjestelmä. Shakin lisäksi järjestelmää käytetään muun muassa bridgessä, backgammonissa, Scrabblessa, petankissa ja e-urheilussa. Jalkapallon Mestarien liigassa sveitsiläiseen systeemiin löyhästi perustuva turnausjärjestelmä otetaan käyttöön kaudelle 2024–2025. Siinä joukkueiden pistemäärät eivät kuitenkaan vaikuta paritukseen kuten todellisessa sveitsiläisessä turnauksessa. == Lähteet == Luokka:Turnausjärjestelmät
UEFA Intertoto Cupin kausi 2008

UEFA Intertoto Cupin kausi 2008 on UEFA Intertoto Cupin 14. kausi. Turnaus käydään 21. kesäkuuta – 27. heinäkuuta 2008. Kolmannen kierroksen voittajat pääsevat mukaan UEFA Cupin kauden 2008-2009 toiselle karsintakierrokselle. == Osallistujat == UEFA Intertoto kaudelle 2008 osallistuu yhteensä 50 joukkuetta, 50 eri maasta UEFA:n maakertoimen mukaan. Ensimmäinen kierros: (28 joukkuetta) * 28 joukkuetta sarjoista 23–36, 38–50 ja 53 Toinen kierros: (28 joukkuetta) * 14 voittajaa ensimmäiseltä kierrokselta * 14 joukkuetta sarjoista 9–22 Kolmas kierros: (22 joukkuetta) * 14 voittajaa toiselta kierrokselta * 8 joukkuetta sarjoista 1–8 == Ensimmäinen kierros == Ensimmäiset osaottelut pelattiin 21. kesäkuuta ja 22. kesäkuuta 2008. Toiset osaottelut pelattiin 28. kesäkuuta ja 29. kesäkuuta 2008. !colspan="5"|Eteläinen ja Välimeren alue |- |- !colspan="5"|Keski ja Itäinen alue |- |- !colspan="5"|Pohjoinen alue |- |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} == Toinen kierros == Ensimmäiset osaottelut pelattiin 5. heinäkuuta ja 6. heinäkuuta 2008. Toiset osaottelut pelattiin 12. heinäkuuta ja 13. heinäkuuta 2008. !colspan="5"|Eteläinen ja Välimeren alue |- |- !colspan="5"|Keski ja Itäinen alue |- |- !colspan="5"|Pohjoinen alue |- |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} == Kolmas kierros == Ensimmäiset osaottelut pelattiin 19. heinäkuuta ja 20. heinäkuuta 2008. Toiset osaottelut pelataan 26. heinäkuuta ja 27. heinäkuuta 2008. Osaotteluiden voittajat pääsevät UEFA Cupin 2008-2009 toiselle karsintakierrokselle. !colspan="5"|Eteläinen ja Välimeren alue |- |- !colspan="5"|Keski ja Itäinen alue |- |- !colspan="5"|Pohjoinen alue |- |- | colspan="5" | Kaikissa ottelupareissa ensimmäisen osaottelun kotijoukkue on ilmoitettu ensin. |} == Katso myös == *Mestarien liigan kausi 2008–2009 == Aiheesta muualla == *UEFA Intertoto Cupin kotisivu Luokka:Jalkapallosarjojen kausi 2008–2009/2009
Hemming (täsmennyssivu)

Hemming on skandinaavista alkuperää oleva nimi, joka esiintyy monessa maassa sekä etu- että sukunimenä. Etunimenä sen suomalaistettu muoto on Hemminki. Tunnettuja Hemming-nimisiä: * Etunimenä: ** Hemming, 810-luvun alussa hallinnut Tanskan kuningas ** Piispa Hemming (n. 1290–1366), Suomen piispa ** Hemming Alanko (1881–1959), suomalainen lähetyssaarnaaja, suomentaja ja kirkkoherra ** Hemming Elfving (1887–1965), suomalainen konsuli, liikemies ja kauppaneuvos ** Hemming Gadh (1450–1520), ruotsalainen poliitikko ja katolinen piispa ** Hemming Lindqvist, Hemmi Lindqvist (1895–1979), suomalainen SKDL:n kansanedustaja ja piirisihteeri ** Hemming Henrikinpoika eli Hemminki Maskulainen (n. 1550–1619), suomalainen pappi ja virsirunoilija ** Hemming Åström (1844–1895), suomalainen teollisuusmies, kauppaneuvos * Sukunimenä: ** Aarre Hemming (1928–2007), suomalainen kapellimestari ja professori ** Arthur Francis Hemming (1893–1964), brittiläinen entomologi ** Emil Hemming (s. 2006), suomalainen jääkiekkoilija ** Eva Hemming (1923–2007), suomalainen tanssitaiteilija ** Gary Hemming (1934–1969), yhdysvaltalainen vuorikiipeilijä ** George Hemming (1868–1930), yhdysvaltalainen baseball-pelaaja ** Gerry Patrick Hemming (1937–2008), yhdysvaltalainen sotilas ja CIA:n agentti ** Hanna-Leena Hemming (s. 1961), suomalainen kokoomuslainen poliitikko ** Ilkka Hemming, oik. Ilkka Lähteenmäki (1942–2022), laulaja, näyttelijä, tiedottaja ja kunnallispoliitikko ** Ingrid Fuzjko V. Georgii-Hemming (s. 1934), saksalais-japanilainen pianisti ** John Hemming (s. 1935), kanadalainen tutkimusmatkailija ** John Hemming (s. 1960), brittilinen poliitikko ** Jonas Hemming (s. 1970), suomalainen jääkiekkovalmentaja ** Nick Hemming (s. 1973), brittiläinen muusikko ** Nikki Hemming (s. 1967), Sharman Networksin toimitusjohtaja ** Petter Hemming (s. 1999), suomalainen jalkapalloilija ** Tyler Hemming (s. 1985), kanadalainen jalkapalloilija Luokka:Luettelot henkilöistä sukunimen mukaan
Mauno Rintanen

Mauno Olavi Rintanen (28. huhtikuuta 1925 Vaasa – 13. heinäkuuta 2000 Espoo) oli suomalainen jalkapalloilija. Hän kilpaili myös muissa urheilulajeissa muun muassa pelaten koripallon SM-sarjassa ja voittaen squashin SM-pronssin. Rintanen oli koulutukseltaan kauppatieteiden maisteri. Hän toimi Valion ulkomaankauppaosaston johtajana vuosina 1961–1987. Hän sai kauppaneuvoksen arvon vuonna 1980. == Jalkapallo == Maalivahtina pelannut ”Manu” Rintanen oli ensimmäinen Englannin jalkapalloliigassa esiintynyt suomalainen. Hän pelasi kaudella 1956–1957 neljä ottelua Hull City AFC -joukkueessa amatööripelaajan statuksella III-divisioonan pohjoislohkossa. Rintanen pelasi syys-lokakuussa 1956 ottelut: * Bradford Park Avenue – Hull City (17.9.1956, 4–1) * Hull City – Wrexham (22.9.1956, 1–2) * Hull City – Bradford Park Avenue (24.9.1956, 2–0) * Hull City – Oldham Athletic (13.10.1956, 2–1) Kotimaassaan Rintanen edusti Vaasan Palloseuraa vuosina 1945–1952 ja Helsingin Jalkapalloklubia vuosina 1953–1955. VPS:n riveissä hän voitti Suomen mestaruuden vuosina 1945 ja 1948. Kaikkiaan hän pelasi SM-sarjassa 170 ottelua. Suomen maajoukkueessa Rintanen pelasi seitsemän A-maaottelua. Hän oli Suomen varamaalivahtina Helsingin 1952 olympialaisissa. Suomen Palloliitto ja Urheilutoimittajain liitto valitsivat Rintasen vuoden jalkapalloilijaksi Suomessa vuonna 1953. Samana vuonna hän pääsi toisena jalkapalloilijana urheilutoimittajien Vuoden urheilija -äänestyksessä kymmenen parhaan joukkoon sijoittuessaan yhdeksänneksi. == Muut lajit == Jalkapallouransa jälkeen Mauno Rintanen oli Suomen kärkipään squashpelaajia saavuttaen muun muassa SM-pronssin vuonna 1970. Hän pelasi lisäksi tennistä, käsipalloa, koripalloa ja jääpalloa.Urheilumme Kasvot Osa 3 Palloilu, s. 253 Koripallossa Rintanen edusti miesten SM-sarjassa Vaasan Salamaa kahtena kautena. Kaudella 1952 hän pelasi 13 ottelua 2,7 pisteen ja kaudella 1959 12 ottelua 0,7 pisteen keskiarvolla.baskethotel.com Rintasen isä Jaakko Rintanen voitti pistooliammunnassa kaksi joukkuemaailmanmestaruutta. == Lähteet == * * * * Mauno Rintanen baskethotel.com === Viitteet === Luokka:Suomalaiset jalkapallomaalivahdit Luokka:Jalkapallon Suomen mestarit Luokka:Suomalaiset koripalloilijat Luokka:Suomalaiset squashinpelaajat Luokka:Kauppaneuvokset Luokka:Vuonna 1925 syntyneet Luokka:Vuonna 2000 kuolleet
Vesa Kuhlman

Vesa Kuhlman on suomalainen muusikko. Hän on syntynyt Pielavedellä ja oli Dingon basisti vuosina 2008-2014. Hän liittyi yhtyeeseen kesällä 2008 alkuperäisbasisti Jarkko Even lähdettyä Dingosta soolouralle. Aiemmin Kuhlman on tehnyt yhteistyötä Pertti Neumannin kanssa ja ollut tuuraajana Dingon keikoilla. Kuhlman erosi Dingosta alkusyksyllä 2014. Hänet korvasi Topi Karvonen. Kuhlman soittaa bassoa Hevisaurus-yhtyeessä. ==Diskografia== === Dingo === *Humisevan harjun paluu (2008) === Neumann=== *Oma Waterloo (2013) == Lähteet == Luokka:Suomalaiset kitaristit Luokka:Suomalaiset basistit Luokka:Dingon jäsenet Luokka:Syntymävuosi puuttuu Luokka:Elävät henkilöt
Mika Räinä

Mika Jukka Samuel Räinä (s. 17. heinäkuuta 1973) on suomalainen näyttelijä ja käsikirjoittaja, joka on kotoisin Oulusta. Hän on tullut erityisen tutuksi sketsisarjasta Jopet Show. Lisäksi Räinä on työskennellyt teatterissa ja kotimaisissa elokuvissa. Helsingin ammattikorkeakoulu Stadiassa 2001–2005 opiskellut Räinä on näytellyt 2000-luvun puolivälissä Oulun kaupunginteatterissa sekä 2010-luvun taitteessa Helsingin kaupunginteatterin näytelmissä Arsenikkia ja vanhoja pitsejä (ohj. Neil Hardwick ja Enron (ohj. Kari Heiskanen). Keväällä 2012 Räinä siirtyi Musiikkiteatteri Koittoon, jossa hän esiintyi Queen-aiheisessa musikaalissa Show Must Go On. Myöhemmin häntä on nähty Komediateatteri Arenan, Rauman ja Espoon kaupunginteatterin sekä Turussa Linnateatterin ja Samppalinnan kesäteatterin tuotannoissa. Räinä on myös käsikirjoittanut televisioon muun muassa Jopet Show’n ja Pääroolissa-sarjan jaksoja. Lisäksi Räinä on esiintynyt Jopet Show’sta tutussa Päälykäisen roolissa Jope Ruonansuun Naamakirja-albumilla kappaleessa ”Autokauppias ja Päälykäinen”. Räinä on yksi Jope ite -dokumenttielokuvan käsikirjoittajista. ==Filmografia== ===Elokuvia, joissa näytellyt=== * Rölli ja metsänhenki (2001) * Hyppää pois (2001) * Sankarit (2002) * Levottomat 3 (2004) * Kalteva torni (2006) * Syvälle salattu (2011) * Risto (2011) * Asterix ja Obelix Britanniassa (2012) (ääni) * Nuotin vierestä (2016) * 95 (2017) * Jope Ite (2023) ===TV-sarjat, joissa näytellyt=== * Tummien vesien tulkit (2002) * Kaverille ei jätetä (1999-2004) * Salatut elämät (2004) * Mogadishu Avenue (2006) * Röyhkeä diplomaatti (2007-2008) * Suojelijat (2008) * Tukka auki (2008) * Parasta aikaa (2009-2010) * Kotikatu (1995-2011) * Jopet Show (2005-2011) * Roba (2012) * Syke (2019) ==Lähteet== ==Aiheesta muualla== * Vitsit sikseen -vodcast: Mika Räinä (Youtube) Luokka:Suomalaiset näyttelijät Luokka:Vuonna 1973 syntyneet Luokka:Elävät henkilöt Luokka:Suomalaiset ääninäyttelijät
Tupaantuliaiset

Tupaantuliaiset (puhekielessä tuparit) on tapahtuma, jossa uuteen asuntoon muuttanut henkilö pitää pienimuotoiset juhlat uuden asuntonsa kunniaksi ja kiitokseksi muutossa auttaneille. Vanhan perinteen mukaisesti vieraat ovat saattaneet tuoda lahjaksi leivän ja suolan, jotka on perinteen mukaan tuotu talon haltioille.Kysy.fi: Leipää ja suolaa uuteen tupaan. Vaan miksi, mistä tämä perinne? Yleensä tupaantuliaisissa myös saunotaan ja juodaan alkoholipitoisia juomia illan mittaan. ==Lähteet== == Aiheesta muualla == *Järjestä onnistuneet tupaantuliaiset Luokka:Perhejuhlat
Euroopan unionin sininen kortti

Euroopan unionin sininen korttiMaahanmuuttovirasto: EU:n sininen kortti on tarkoitettu Euroopan unionin laajuiseksi työluvaksi ammattitaitoisille ja koulutetuille ihmisille. Kortilla voi työskennellä missä tahansa Euroopan unionin maassa lukuun ottamatta Tanskaa ja Irlantia, jotka eivät osallistu ohjelmaan.EN 637 original.doc Kortin idea on peräisin Yhdysvaltojen Green Card -järjestelmästä, ja nimensä se on saanut EU:n lipun sinisestä väristä. Alun perin Euroopan komission ideoima Sininen kortti antaa mahdollisuuden EU:n ulkopuolella asuville anoa työlupaa Unionin alueelta, ja se myönnetään kahdeksi vuodeksi, jonka jälkeen se voidaan uusia. Järjestelmään kuuluu työluvan lisäksi monia etuisuuksia, kuten perheiden yhdistämistä suosivat säännöt. Koska EU:n sopimuksiin kuuluu, että laillisesti toisessa EU-maassa asuva saa muuttaa myös toiseen EU-maahan, kortin haltija voi saada työluvan myös toisesta EU-maasta.eur-lex.europa.eu Sinisen kortin ehdotuksen esittivät Strasbourgissa 23. lokakuuta 2007 Euroopan komission puheenjohtaja José Manuel Barroso ja turvallisuuskomissaari Franco Frattini. Barroso perusteli korttia EU:n tulevasta osaamispulasta ja EU:n ulkopuolelta tulevien hankaluuksista muuttaa EU:n alueelle 27 maan omien hyväksymiskäytäntöjen takia.Europa, Rapid, Press Releases Pian Barroson esityksen jälkeen Sininen kortti sai ankaraa kritiikkiä kolmansilta mailta. Etelä-Afrikan terveysministeri Manto Tshabalala-Msimang huomautti monien Afrikan maiden kärsivän jo nyt ammattitaitoisen terveysalan ammattilaisten maastamuutosta ja pelkäsi sinisen kortin vain pahentavan tilannetta. Marokkolainen kansainvälisen talousoikeuden professori Tajeddine El Husseini arvosteli EU:ta vielä ankarammin kutsuessaan järjestelmää uudeksi kolonisaation ja syrjintä muodoksi, jolle on vaikea löytää tukea eteläisistä maista.Africa Fears Brain Drain from Blue Card Eurooppa-neuvosto hyväksyi sinisen kortin vuonna 2009 ja se tuli voimaan vuonna 2011.Blue Card Legislation Passed ==Lähteet== == Aiheesta muualla == * EU Blue Card Luokka:Euroopan unionin politiikka Luokka:Työ
Marshallin puolustus

Marshallin puolustus on kuningatargambiitin muunnelma, jota kuvailevat siirrot :1.d4 d5 :2.c4 Rf6 Muunnelma on nimetty 1900-luvun alussa sitä käyttäneen Frank James Marshallin mukaan. Hän tosin lopetti muunnelman käyttämisen hävittyään Aleksandr Alehinille vuonna 1925. Nykyään se on harvoin käytetty muunnelma. Mustan vastauksista se on vasta seitsemänneksi suosituin.ECO Valkea voi jatkaa peliä esimerkiksi vaihtamalla sotilaat pelaamalla 3.cxd5. Tällöin avaus saa ainutlaatuisia piirteitä. Jos valkea sen sijaan jättää sotilaan lyömättä ja pelaa 3.Rc3, avaus voi muuntua torjutuksi kuningatargambiitiksi siirrolla 3...e6, slaavilaiseksi puolustukseksi siirrolla 3...c6, hyväksytyksi kuningatargambiitiksi siirrolla 3...dxc4 tai Grünfeldin puolustukseksi siirrolla 3...g6. ECO-koodistolla Marshallin puolustus sijoittuu koodille D06. ==Katso myös== *Luettelo shakkiavauksista *Luettelo gambiiteista ==Lähteet== * Watson, John (2007), Mastering the Chess Openings, vol 2, Gambit, ISBN 978-1-904600-69-5 ===Viitteet=== Luokka:Shakkiavaukset
Kinosto

Kinosto Oy on vuonna 2005 perustettu elokuvatuotantoyhtiö. Tuotemerkin historia alkaa kuitenkin 1920-luvulta,Kinosto jolloin Väinö Mäkelä perusti yhdessä liikekumppaniensa kanssa Kinosto-nimisen elokuvateatteriyhtiön, joka laajeni myöhemmin myös elokuvien levitys- ja tuotantotoimintaan. Kinosto oli yksi niistä yhtiöistä, joiden yhdistyessä muodostui Finnkino Oy vuonna 1986. Finnkino käytti yhtiölogonaan Kinoston sektorimallista K-tunnusta 1990-luvun puoleenväliin saakka. Nykyisen Kinosto Oy:n omistavat Taru Mäkelä (Väinö Mäkelän pojan tytär) ja Jouko SeppäläKinosto Oy:n omistajat. Kinosto Oy valmistaa pitkiä näytelmäelokuvia ja dokumentteja sekä itsenäisesti että kansainvälisinä yhteistuotantoina. Taru Mäkelä on ohjannut Mäkelän elokuvasuvusta kertovan dokumenttielokuvan Saalis (2006).Saalis-elokuva Elonetissä ==Lähteet== ==Aiheesta muualla== *Kinosto Oy:n kotisivut *Taloustiedot Taloussanomat Luokka:Suomalaiset elokuvayhtiöt
Colleville-sur-Mer

Colleville-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 172 asukasta vuoden 1999 väestönlaskennassa. Colleville-sur-Merin pinta-ala on seitsemän neliökilometriä. Kunnan alueella sijaitsee Normandy American Cemetery and Memorial hautausmaa ja muistomerkki toisessa maailmansodassa kuolleille amerikkalaissotilaille. == Lähteet == == Aiheesta muualla == Luokka:Calvadosin kunnat
Condé-sur-Noireau

Condé-sur-Noireau on kunta Calvadosin departementissa Basse-Normandien hallintoalueella Ranskassa. Kunnassa oli 5 820 asukasta vuoden 1999 väestönlaskennassa. Condé-sur-Noireaun pinta-ala on 13 neliökilometriä. == Lähteet == Luokka:Calvadosin kunnat
Courseulles-sur-Mer

Courseulles-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 3 886 asukasta vuoden 1999 väestönlaskennassa. Courseulles-sur-Merin pinta-ala on kahdeksan neliökilometriä. == Lähteet == Luokka:Calvadosin kunnat
Creully

thumb|250px|Creullyn linna Creully on kunta Calvados’n departementissa Basse- Normandien hallintoalueella Ranskassa. Kunnassa oli 1 426 asukasta vuoden 1999 väestönlaskennassa. Creullyn pinta-ala on yhdeksän neliökilometriä. Kaupungin aukio on nimetty kanadalaisen luutnantti Bill McCormickin mukaan. McCormick palveli Ontariosta peräisin olleen ja Lontoossa sijainneen Kanadan 1. panssarihusaarirykmentissä ja kuului panssarivaununsa miehistöineen Normandian maihinnousun ainoisiin sotilaisiin, jotka suorittivat operaatio Neptunuksessa ensimmäisen päivän taistelutehtävänsä täysin ajaessaan Caenin- Bayeuxin välisen tien ylitse panssarivaunulla katkaisten yhteyden saksalaisilta. == Lähteet == Luokka:Calvadosin kunnat
Deauville

Deauville on kaupunki ja kunta Calvadosin departementissa Ala-Normandian hallintoalueella Ranskassa. Kunnassa oli 4 364 asukasta vuoden 1999 väestönlaskennassa. Deauvillen pinta-ala on neljä neliökilometriä. Nykyisen Deauvillen historian voidaan katsoa alkavan vuodesta 1860, jolloin Napoleon III:n velipuoli Charles de Morny mieltyi vierailullaan pieneen kalastajakylään Kanaalin rannikolla ja osti suuren osan rantamaista. Seuraavien neljän vuoden aikana kylä muutti muotoaan lomakohteeksi, kun sinne valmistui muun muassa rautatieasema, laukkarata ja kasino sekä useita huviloita. Deauville tunnetaan muun muassa 1970-luvulta lähtien järjestetyistä yhdysvaltalaisen elokuvan festivaaleista, mutta nykyään kaupungissa järjestetään vuosittain myös aasialaisen elokuvan festivaalit ja monia muita tapahtumia. Vuonna 2011 Deauvillessä pidettiin G8-maiden huippukokous. == Lähteet == == Aiheesta muualla == Luokka:Calvadosin kunnat
Dives-sur-Mer

Dives-sur-Mer on kunta Calvadosin departementissa Basse-Normandien hallintoalueella Ranskassa. Kunnassa oli 5 812 asukasta vuoden 1999 väestönlaskennassa. Dives-sur-Merin pinta-ala on kuusi neliökilometriä. == Lähteet == Luokka:Calvadosin kunnat
Roger Pontare

Roger Pontare (s. 17. lokakuuta 1951 Slagnäs) on Ruotsista lähtöisin oleva laulaja, joka on taustaltaan saamelainen. Hän asuu tällä hetkellä (heinäkuu 2008) Örnsköldsvikissa. Hän on edustanut Ruotsia Euroviisuissa kahdesti, vuosina 1994 laulaja Marie Bergmanin kanssa ja 2000 laululla When Spirits Are Calling My Name. Hänellä on kolme lasta, Jimmy, Viktor ja Vincent Pontare, joka on myös musiikkiuralla. == Singlet == * "När vindarna viskar mitt namn" (When spirits are calling my name) (Melodifestivalen 2000 voittaja) * "Silverland" (Melodifestivalen 2006) == Osallistumiset Melodifestivaleniin == Vuosi Kappale Sijoitus 1994 "Stjärnorna" (duettona Marie Bergmanin kanssa 1. 1999 "Som av is" 5. 2000 "När vindarna viskar mitt namn" 1. 2006 "Silverland" karsiutui toisessa mahdollisuudessa 2017 "Himmel och hav" karsiutui semifinaalissa ==Lähteet== ==Aiheesta muualla== Luokka:Ruotsalaiset laulajat Luokka:Ruotsin euroviisuedustajat Luokka:Vuonna 1951 syntyneet Luokka:Elävät henkilöt Luokka:Vuoden 2000 euroviisuedustajat Luokka:Vuoden 1994 euroviisuedustajat Luokka:Pop-folklaulajat
Douvres-la-Délivrande

Douvres-la-Délivrande on kunta Calvadosin departementissa Basse-Normandien hallintoalueella Ranskassa. Kunnassa oli 4 809 asukasta vuoden 1999 väestönlaskennassa. Douvres-la-Délivranden pinta-ala on 11 neliökilometriä. == Lähteet == Luokka:Calvadosin kunnat
Falaise (Calvados)

Falaise on kunta Calvadosin departementissa Basse-Normandien hallintoalueella Ranskassa. Kunnassa oli 8 434 asukasta vuoden 1999 väestönlaskennassa. Falaisen pinta-ala on 12 neliökilometriä. Englannin ensimmäinen normannikuningas Vilhelm Valloittaja syntyi Falaisessa noin vuonna 1028. == Lähteet == Luokka:Calvadosin kunnat
Fontaine-Henry

Fontaine-Henry on kunta Calvadosin departementissa Basse-Normandien hallintoalueella Ranskassa. Kunnassa oli 517 asukasta vuoden 1999 väestönlaskennassa. Fontaine-Henryn pinta-ala on kuusi neliökilometriä. == Lähteet == Luokka:Calvadosin kunnat
Talma

Talma () on Sipoon kunnassa sijaitseva taajama. Hallinnollisesti se on osa Martinkylää. Talma on nykyään tunnettu liikuntapaikoistaan, joita ovat laskettelukeskus Talma Ski ja golf-kenttä Golf Talma. Talman kunnallisia palveluita ovat ruotsin- ja suomenkieliset ala-asteet, päiväkoti sekä info- ja keräyspiste. Talman palveluihin kuuluu myös Talman koulu, päiväkoti sekä Talman vapaapalokunta. Sipoon kunta pitää Talman aluetta yhtenä keskeisistä tulevaisuuden yhteiskuntarakentamisen kehittämisalueistaan. Talmassa suunnitellaan vanhan rautatieaseman ottamista uudelleen henkilöliikennekäyttöön. ==Lähteet== Luokka:Sipoon kylät Luokka:Uudenmaan maakunnan entiset taajamat
Fresney-le-Puceux

Fresney-le-Puceux on kunta Calvadosin departementissa Basse-Normandien hallintoalueella Ranskassa. Kunnassa oli 657 asukasta vuoden 1999 väestönlaskennassa. Fresney-le-Puceux’n pinta-ala on 10 neliökilometriä. == Lähteet == Luokka:Calvadosin kunnat
Hermival-les-Vaux

thumb|250px|Hermivalin kirkko Hermival-les-Vaux on kunta Calvadosin departementissa Basse-Normandien hallintoalueella Ranskassa. Kunnassa oli 760 asukasta vuoden 1999 väestönlaskennassa. Hermival-les-Vaux'n pinta-ala on 14 neliökilometriä. == Lähteet == Luokka:Calvadosin kunnat
Hérouvillette

Hérouvillette on kunta Calvadosin departementissa Basse-Normandien hallintoalueella Ranskassa. Kunnassa oli 1 119 asukasta vuoden 1999 väestönlaskennassa. Hérouvilletten pinta-ala on neljä neliökilometriä. == Lähteet == Luokka:Calvadosin kunnat
Houlgate

Houlgate on kunta Calvadosin departementissa Basse-Normandien hallintoalueella Ranskassa. Kunnassa oli 1 832 asukasta vuoden 1999 väestönlaskennassa. Houlgaten pinta-ala on viisi neliökilometriä. == Lähteet == Luokka:Calvadosin kunnat
Lopezin avaus

Lopezin avaus on shakkiavaus, jota kuvaavat siirrot :1.e4 e5 :2.c3 Valkean toinen siirto on kaikista vaihtoehdoista vasta seitsemänneksi suosituin.ECO Sen tarkoituksena on valmistella varhainen eteneminen d-sotilaalla. Avaus on kuitenkin ongelmallinen, sillä musta voi pelata heti 2...d5, ja jatkossa 3.exd5 Dxd5 valkea ei saa ratsuaan ruutuun c3. Myös 2...Rf6 tuottaa ongelmia, sillä valkean ei kannata edetä d-sotilaallaan. Jatko 3.d4 exd4 4.Dxd4 ja musta saa tempovoiton 4...Rc6. 2...Rf6 ja 2...d5 ovatkin mustan suosituimmat vastaukset.C20: KP, Lopez opening Ne myös ovat melko tehokkaita avausta vastaan. Avaus voi muuntua Ponzianin avaukseksi tai skotlantilaisen pelin Göringin gambiitiksi, jos musta pelaa 2...Rc6. Lopezin avaus luokitellaan ECO- koodistolla koodille C20. ==Katso myös== *Luettelo shakkiavauksista *Luettelo gambiiteista ==Lähteet== *Schiller, Eric (2003). Unorthodox Chess Openings. Cardoza. ISBN 1-58042-072-9. ===Viitteet=== Luokka:Shakkiavaukset
Simba

Simba on fiktiivinen leijona Walt Disneyn elokuvassa Leijonakuningas. Sana ”simba” on swahilin kieltä ja tarkoittaa leijonaa. Simba on kuningas Mufasan ja kuningatar Sarabin poika, josta on tarkoitus tulla kuningas isänsä jälkeen. == Leijonakuningas == Ensimmäisessä elokuvassa Simbasta piti tulla Jylhämaan kuningas isänsä Mufasan jälkeen. Mufasa kuitenkin kuoli, kun hänen veljensä Scar toi Simban gnuiden lauman alueelle ja tämän apurit hyeenat säikäyttivät lauman. Mufasa sai pelastettua Simban mutta kuoli, kun Scar pudotti hänet lauman alle. Scar sanoi Simballe, että oli tämän syy, että Mufasa kuoli ja kehotti Simbaa jättämään Jylhämaan. Simba pakeni, mutta Scar käski hyeenat tappamaan Simban jossa nämä kuitenkin epäonnistuivat ja Simba pääsi pakoon. Simba oli kuolemassa erämaassa mutta mangusti Timon ja pahkasika Pumba pelastivat hänet ja toivat kotiinsa. Simba oleskeli täällä jonkun aikaa kunnes hänen ystävänsä Nala tuli sattumalta paikalle ja pyysi Simbaa palamaan Jylhämaahan ja ottamaan vallan Jylhämaan kuninkaaksi julistautuneelta Scarilta. == Leijonakuningas 2 – Jylhäkallion ylpeys == Leijonakuninkaan jatko-osassa Leijonakuningas 2 – Jylhäkallion ylpeys Simballa ja hänen vaimollaan Nalalla on tytär, Kiara. Simba yrittää pitää tyttärensä turvassa, mutta Kiara on seikkailunhaluinen ja rikkoo isänsä asettamia sääntöjä menemällä Jylhämaan rajojen ulkopuolelle ja kohtaa siellä pennun, Kovun, joka kuuluu karkotettujen leijonien (ulkolaisten) laumaan. Kovun äiti Zira kantaa kaunaa Simballe Scarin kuolemasta. == Vuoden 2019 elokuva == Vuonna 2019 ilmestyneessä elokuvassa, joka on toteutettu samanlaisella VR-tekniikalla kuin vuoden 2016 Viidakkokirja-elokuva, Simban ääninäyttelijänä toimii Donald Glover. == Lähteet == Luokka:Disneyn hahmot Luokka:Kuvitteelliset leijonat
Simeon I Suuri

Simeon I Suuri () oli Bulgarian tsaari vuosina 893–927. Simeon voitti useita sotia Bysanttia, unkarilaisia ja serbejä vastaan, mikä johti ennen näkemättömään alueelliseen laajentumiseen. Hänen hallintoaikanaan Bulgaria ulottui Aigeianmereltä Mustallemerelle ja Bulgarian patriarkaatti irtautui niin sanotuista vanhoista patriarkaateista. ==Nuoruus== Simeon syntyi vuonna 864 Boris I:n kolmantena poikana. Boris lähetti poikansa Konstantinopolin yliopistoon opiskelemaan teologiaa. Hän palasi Bulgariaan vuonna 888 ja asettui luostariin, jossa hän käänsi uskonnollisia tekstejä kreikasta kirkkoslaaviksi. Sillä välin hänen veljensä Vladimir Rassate nousi valtaistuimelle ja yritti käännyttää kansan takaisin pakanuuteen, minkä johdosta Boris vangitsi hänet ja nimitti Simeonin uudeksi hallitsijaksi. Samaan aikaan pääkaupunki siirrettiin Preslavista Pliskaan, ja bulgariasta tuli ainoa virallinen kieli. ==Tsaarina== Suhteet Bysanttiin huonontuivat keisari Leo VI:n siirrettyä bulgarialaisten käyttämän markkinapaikan Konstantinopolista Thessalonikiin, jossa heitä verotettiin raskaammin. Vuonna 894 Simeon hyökkäsi Makedoniaan ja otti useita panttivankeja. Hän joutui kuitenkin perääntymään ja lähettämään joukkoja pohjoisesta hyökänneitä unkarilaisia vastaan, jotka olivat liittoutuneet Bysantin kanssa. Simeon solmi aselevon Bysantin kanssa vuonna 895. Kesällä 896 Simeon hyökkäsi Konstantinopolia kohti ja voitti Bysantin joukot Bulgarofygonin taistelussa. Sota päättyi rauhansopimukseen, joka kesti muodollisesti vuoteen 912, jolloin Leo VI kuoli. Luokka:Bulgarian historia Luokka:860-luvulla syntyneet Luokka:Vuonna 927 kuolleet Luokka:Seulonnan keskeiset artikkelit
Julius Civilis

Gaius Julius Civilis oli bataaviylimys ja vuonna 69 syttyneen bataavien kapinan johtaja. Hänen perheensä oli saanut Rooman kansalaisuuden joko Augustuksen tai Caligulan hallituskaudella. Civilis oli kahdesti vangittuna yllytyksestä kapinaan, ja hän selvisi täpärästi kuolemantuomiolta. Neron kuolemaa seuranneen sekasorron aikana Civilis nostatti bataavit kapinaan, ja hän sai liittolaisikseen myös useita naapuriheimoja. Kapinalliset ajoivat Reinin roomalaisjoukot pakosalle, kaappasivat 24 laivaa ja löivät Castra Veteraan sijoitetut kaksi legioonaa. Civiliksen voitot sytyttivät kapinan myös Galliassa, ja koko Rooman valtakunta oli uhattuna. Rooman sisällissota kuitenkin päättyi, ja keisariksi noussut Vespasianus lähetti Quintus Petillius Cerialiksen johtaman armeijan kukistamaan kapinan. Civilis lyötiin nykyisen Trierin lähellä vuonna 71. Tappionsa jälkeen Civilis sopi rauhanehdoista Cerialiksen kanssa. Bataavit palasivat Rooman liittolaisiksi. Civiliksen myöhemmistä vaiheista ei ole tietoa. Luokka:Germaanien heimopäälliköt
Waal

Waal on Reinin suuhaara keskisessä Alankomaissa, ja se on pituudeltaan noin 85 km. Se yhtyy Maasiin lähellä Woudrichemia, ja niistä muodostuu Boven Merwede. Se on huomattava joki ja tärkeä vesitie Rotterdamin sataman ja Saksan välillä. Nijmegen, Tiel, Zaltbommel ja Gorinchem ovat merkittäviä joen varrella olevia kaupunkeja. Luokka:Alankomaiden joet Luokka:Reinin vesistö Luokka:Maasin vesistö Luokka:Suuhaarat zh:瓦尔 (德国)
Malakiittivihreä

Malakiittivihreä (C23H25N2) on väriaine, jota käytetään pH-indikaattorina tai kankaiden värjäyksessä. Ainetta on myös käytetty kalojen valkopilkkutaudin hoitoon akvaarioissa ja vesihomeen torjuntaan kalanviljelyslaitoksilla. Vesihomeen torjunta malakiittivihreällä on nykyään kielletty kalanviljelyssä.. Ainetta käytetään usein oksalaattina tai kloridina. Erittäin happamissa oloissa malakiittivihreä on keltaista ja muuttuu vihreäksi pH:n ollessa 1,8. Toinen värinmuutos vihreästä värittömäksi tapahtuu pH:n ollessa 13,2. == Malakiittivihreän muodot == Kuva:Structures of Malachite Green mod fi.GIF Malakiittivihreä, jota kutsutaan myös kromaattiseksi malakiittivihreäksi sen värin vuoksi, on varsin pysyvä yhdiste. Se kuitenkin hajoaa esimerkiksi kalan elimistössä varsin nopeasti muiksi aineiksi. Karbinolimuoto leviää elimistössä ja solukalvojen läpi varsin nopeasti. Karbinolimuodolla ei ole sieniä tappavia ominaisuuksia. Viimeinen malakiittivihreän eläimen aineenvaihdunnassa syntyvä tuote on leukomalakiittivihreä, joka on todettu karsinogeeniseksi ja myrkylliseksi. == Lähteet == Luokka:Indikaattorit Luokka:Vihreät väriaineet
Gary Gilmore

Gary Mark Gilmore (4. joulukuuta 1940 Waco, Texas — 17. tammikuuta 1977 Draper, Utah) oli yhdysvaltalainen rikollinen, joka tuli tunnetuksi vaadittuaan, että hänelle langetettu kuolemantuomio tulisi panna täytäntöön. Tuomio oli langetettu kahdesta Gilmoren Utahissa tekemästä murhasta. Gilmore oli 19. heinäkuuta 1976 ampunut erään hotellin vahtimestarin ja samana päivänä tekemänsä ryöstön yhteydessä erään huoltoaseman hoitajan.Tapaus Gilmore. Mitä Missä Milloin, Kansalaisen vuosikirja 1978, s. 34. Helsinki: Otava, 1977. ISBN 951-1-04521-0. Hänestä tuli ensimmäinen Yhdysvalloissa teloitettu sen jälkeen, kun kuolemantuomio oli otettu maassa uudelleen käyttöön 1976. Tuolloin Yhdysvaltain korkein oikeus linjasi, ettei teloittaminen merkitse "julmaa tai epätavallista rangaistusta", jollaiset Yhdysvaltain perustuslaki kielsi. Vuodesta 1955 lähtien Gilmore oli viettänyt yhteensä 18 vuotta vankiloissa ja muissa laitoksissa. Murhista seuranneessa oikeudenkäynnissä Gilmore vastusti jyrkästi asianajajansa yrityksiä muuttaa tuomio elinkautiseksi vankeusrangaistukseksi. Gilmoren teloitusta lykättiin kahdesti ennen sen täytäntöönpanoa, ja kummallakin kerralla Gilmore yritti itsemurhaa nauttimalla unilääkkeitä. Gilmore teloitettiin Draperissä osavaltion lain mukaisesti ampumalla. Kirjailija Norman Mailer kirjoitti Gilmoren haastatteluihin ja oikeuden pöytäkirjoihin perustuvan elämäkertateoksen Pyövelin laulu. Kirjan pohjalta on tehty samanniminen televisioelokuva, jossa Gilmorea esittää Tommy Lee Jones.IMDb: The Executioner's Song (1982) == Lähteet == Luokka:Yhdysvaltalaiset murhaajat Luokka:Yhdysvaltalaiset teloitetut Luokka:Vuonna 1940 syntyneet Luokka:Vuonna 1977 kuolleet
Afar (Etiopia)

Afar () on yksi Etiopian yhdeksästä etnisin perustein muodostetusta osavaltiosta (). Se on pääosin afarien asuttama. Vuoden 2012 heinäkuun virallisten väestötilastojen mukaan Afarissa on noin 1,6 miljoonaa asukasta, joista miehiä on noin 0,89 miljoonaa ja naisia noin 0,71 miljoonaa. Alueen pinta-ala on noin 72 053 neliökilometriä ja asukastiheys noin 22 ihmistä neliökilometriä kohti. == Lähteet == == Aiheesta muualla == * Afar Demography and Health *
Elixia

Elixia on SATS ELIXIA -konserniin kuuluva pohjoismaalainen kuntokeskusketju. Suomessa Elixialla on keskuksia Helsingissä, Espoossa, Turussa, Tampereella, Vantaalla ja Jyväskylässä. Ruotsissa SATS ELIXIA -konsernin kuntokeskukset toimivat nimillä SATS, SATS Base ja Balance. Norjassa konsernin kuntokeskukset toimivat nimillä Elixia, SATS, SATS Base ja Fresh Fitness. Tanskassa konserni pyörittää fitness dk -ketjua. SATS ELIXIA on osa Altorin (51 %) ja TryghedsGruppenin (49 %) omistamaa Health & Fitness Nordicia (HFN). Kuntosalin lisäksi Elixia tarjoaa erilaista ryhmäliikuntaa kuten jumppia, joogaa ja indoor cyclingiä. Ryhmäliikuntatarjonta sisältää sekä Les Mills -tunteja, että Elixian omia tunteja. Elixialla on myös kolme ryhmäliikuntakonseptia. Elixian on jäsensali, jossa jäsenyydestä maksetaan kuukausimaksua. Lisäpalveluita ovat muun muassa käytettävien salien määrä, ryhmäliikunnan laajus ja lastenhoito. == Historia == SATS perustettiin vuonna 1995 Norjassa, josta se laajeni yritysostoin vuonna 1999 Ruotsiin ja vuonna 2000 Tanskaan. Suomeen SATS laajeni vuonna 2003, kun se osti kuntokeskusketju Club Wellnessin. Vuoden 2013 alusta Tanskan SATS-kuntokeskukset myytiin Fitness World -ketjulle. Lyhenne SATS on muodostettu norjalaisesta nimestä Sport Aerobic Treningssenter. SATS- ja Elixia-ketjujen omistus on vaihtunut useita kertoja. Vuonna 2014 kilpailevat kuntokeskusketjut SATS ja Elixia yhdistyivät SATS ELIXIA:ksi. Myöhemmin kaikki Suomen keskukset muutettiin Elixia-kuntokeskuksiksi ja Ruotsin keskukset SATS-kuntokeskuksiksi. Norjassa ketju toimi edelleen molemmilla vanhoilla nimillään. Vuonna 2018 SATS ELIXIA osti pohjoismaisen Fresh Fitness -ketjun, jonka kuntosalit muutettiin Suomessa Elixia Base -keskuksiksi sekä Ruotsissa ja Norjassa SATS Base -keskuksiksi. Myöhemmin samana vuonna konserni osti myös pienen tukholmalaisen Balance-ketjun sekä neljäkymmentä liikuntakeskuksen tanskalaisen fitness dk -ketjun. Aiemmin SATS- ja Elixia-kuntokeskuksia on sijainnut Suomessa myös muun muassa Oulussa. Pohjoismaiden lisäksi Elixia-nimeä käyttäviä kuntokeskuksia löytyy Saksasta sekä aiemmin myös Itävallasta ja Ranskasta. Nämä eivät kuulu kuitenkaan pohjoismaiseen SATS ELIXIA -konserniin. == Julkisuudessa == Helsingin Sanomat uutisoi 25.2.2014 otsikolla "Kuntosaleilla on villit työehdot – "kukaan ei uskalla valittaa" siitä, miten kuntosaliohjaajat ovat työehtosopimusten ulkopuolella. == Lähteet == == Aiheesta muualla == *Elixian kotisivut Luokka:Kuntokeskukset
Mediafilosofia

Mediafilosofia on termi, jota voidaan käyttää monenlaisesta mediaan ja filosofiaan liittyvästä tutkimuksesta. Yhden määritelmän mukaan mediafilosofia voi olla joko mediatieteellistä kiinnostusta filosofiaan tai filosofista kiinnostusta mediatieteisiin ja medioihin”. Toisen määritelmän mukaan mediafilosofia voidaan käsittää filosofian erityisalueeksi, joka tarkastelee mediaa filosofian näkökulmasta tai tutkii ajattelua medioiden lävistämänä. ==Lähteet== == Kirjallisuus == * Mediafilosofia Mediafilosofia
Helmuth Johannes Ludwig von Moltke

Helmuth Johannes Ludwig von Moltke (23. toukokuuta 1848 Gersdorf – 18. kesäkuuta 1916 Berliini) oli preussilainen kenraalieversti ja Saksan keisarillisen armeijan yleisesikuntapäällikkö ensimmäisen maailmansodan alussa. Helmut von Moltke, joka tunnetaan myös nimellä Moltke nuorempi, oli sotamarsalkka kreivi Moltken veljenpoika ja toimi Saksan armeijan yleisesikunnan päällikkönä 1906–1914. Hänen nimityksensä oli ja on edelleen kiistanalainen. Schlieffenin jäädessä eläkkeelle vuonna 1908 todennäköisiä ehdokkaita esikuntapäälliköksi olivat Hans Hartwig von Beseler, Karl von Bülow, ja Colmar Freiherr von der Goltz. Moltke nuoremman rooli saksalaisen sotakäynnin kehittämisessä ja aloitteesta ensimmäisessä maailmansodassa oli erittäin kiistanalainen. Moltke suunnitteli Saksan hyökkäyksen länsirintamalla Schlieffen-suunnitelman pohjalta. Varovainen Moltke muokkasi tuntuvasti suunnitelmaa. Ranskan vastatoimien pelossa armeijan miesvahvuutta pienennettiin Belgian rajalla ja vastaavasti vahvistettiin Sedanista Strasbourgiin. Belgian operaation pitkittyminen antoi ranskalaisille aikaa organisoida armeijansa puolustuskannalle. Suoristettu rintamalinja juuttui heti alussa Belgiaan. Nopea painopisteen siirto kohti Englannin kanaalia johti rintamalinjan tarpeettomaan levenemiseen muutoinkin kuluneilla joukoilla taistelleille saksalaisille. Aikaa oli kulutettu loppuun ja nopean voiton edellytykset haaskattu Flanderin ja Pohjois- Ranskan mutaisille pelloille. Suunnitelma ei onnistunut, ja länsirintamalla päädyttiin vuosien asemasotaan. Saksalaisten hävittyä ensimmäisen Marnen taistelun ensimmäisen maailmansodan alussa Moltke ennusti keisari Vilhelm II:lle sodan jo hävityksi. Seuranneen eripuran myötä Moltke sai hermoromahduksen, ja hänet erotettiin. Hänen tilalleen astui Erich von Falkenhayn. Moltken terveys romahti, ja hän kuoli 1916. Luokka:Saksalaiset kenraalit Luokka:Vuonna 1848 syntyneet Luokka:Vuonna 1916 kuolleet
Vartiolaiva Tavi

HMC Protector on Yhdistyneen kuningaskunnan rajavartiolaitoksen vartiolaiva. Alun perin VL Tavina operoinut alus kuului Suomenlahden merivartiostolle, jolloin sen kotisatamana oli Helsinki. Alus oli pääasiassa Suomenlahdella. Henkilöstöä aluksella oli 13. Se oli avovesikaudella käytössä ollut monitoimialus, joten sitä voitiin käyttää rajavartio- ja meripelastustehtävien lisäksi ympäristönsuojelu- ja maanpuolustustehtäviin. Telkkä-luokan aluksista luovuttiin vuodesta 2014 alkaen, koska niitä ei voi käyttää talviolosuhteissa, eikä niiden käytölle ole saatu määrärahoja. Ne korvattiin yhdellä suuremmalla aluksella, joka rakennettiin STX Finlandin Rauman telakalla. Uusi VL Turva aloitti operatiivisen toiminnan 24. kesäkuuta 2014. Tavi laitettiin myyntiin tammikuussa 2013, jolloin Ison-Britannian ja Pohjois-Irlannin yhdistyneen kuningaskunnan rajavartiolaitos osti sen. Aluksen uudeksi nimeksi tuli HMC Protector.https://www.marinetraffic.com/fi/ais/details/ships/235101211/vessel:PROTECTOR == Tehtävät == * Merirajan vartiointi ja valvonta * Alueellisen koskemattomuuden valvonta ja turvaaminen * Meritilannekuvan ylläpito ja täydentäminen * Meripelastusvalmiuden ylläpito ja meripelastukseen osallistuminen * Vesiliikenteen ja yleisen järjestyksen ja turvallisuuden valvonta * Kalastuksen ja metsästyksen valvonta aluemerellä ja kalastusvyöhykkeellä * Toimii tarvittaessa onnettomuuspaikan johtajana (on scene co-ordinator) * Ympäristönvalvonta ja öljyntorjuntatehtävät == Kalusto == * Integroitu navigointi- ja valvontajärjestelmä * Siirrettävää palo- ja vauriontorjuntakalustoa * Meripelastuskalustoa * 600 metriä öljypuomia * Kyky toimia kemikaalionnettomuudessa == Lähteet == == Aiheesta muualla == * Artikkeli Tavin myyntiin laittamisesta * Rajavartiolaitoksen käytöstä poistettu vartiolaiva Tavi myydään Luokka:Vartiolaivat Luokka:Suomenlahden merivartiosto Luokka:Öljyntorjunta-alukset Luokka:STX Finlandin valmistamat alukset Luokka:Yhdistyneen kuningaskunnan vesiliikenne
Baden Cooke

Baden Cooke (s. 12. lokakuuta 1978 Benalla, Victoria) on entinen australialainen maantiepyöräilijä, joka kilpaili viimeksi UCI ProTour -tason GreenEDGE Cycling -joukkueessa. Kirimiehenä tunnettu Cooke aloitti ammattilaisuransa vuonna 2000. Cooke on osallistunut Ranskan ympäriajoon vuosina 2002, 2003, 2004 ja 2005 Française des Jeux -joukkueen riveissä, vuonna 2008 Barloworld-joukkueen mukana ja vuonna 2012 Orica GreenEDGE -joukkueen mukana. Vuonna 2003 Cooke voitti Ranskan ympäriajon pistekilpailun eli vihreän paidan. Pistekilpailun voitosta käytiin tiukka kamppailu Cooken ja hänen maanmiehensä Robbie McEwenin välillä. Cooke starttasi viimeiselle etapille 2 pistettä McEweniä perässä, mutta vei vihreän paidan nimiinsä sijoittumalla viimeisellä etapilla toiseksi ennen McEweniä, joka oli kolmas. Cooke voitti vihreän paidan kahden pisteen erolla McEweniin. Cooke päätti uransa kauden 2013 jälkeen. ==Saavutuksia== ;2000 :1., Prix de Bles d'Or :1., etappi 7 & pistekilpailu Vodacom Rapport Tour :1., etapit 2, 5 & 9 Herald Sun Tour ;2001 :1., etapit 6, 10 & pistekilpailu Tour de l'Avenir :1., etappi 4 Sea Otter Classic ;2002 :1., Dwars door Vlaanderen :1., Tro-Bro Léon :1., etapit 2, 4 & kokonaiskilpailu Herald Sun Tour :1., etappi 1 & kokonaiskilpailu Paris-Corrèze :1., etappi 1 GP du Midi Libre :1., etappi 8 Circuit des Mines :2., Kansainyhteisön kisat, maantieajo ;2003 :Ranskan ympäriajo ::1., etappi 2 ::1., pistekilpailu (vihreä paita) ::Kantoi vihreää paitaa kahdentoista etapin ajan ::Kantoi valkoista paitaa kahden etapin ajan :1., etappi 9 Sveitsin ympäriajo :1., etapit 1 & 4 Tour Down Under :1., etappi 3 Välimeren ajo :1., Kampioenschap van Vlaanderen :1., GP de Fourmies ;2004 :1., etappi 6 Tour Down Under :1., GP d'Ouverture La Marseillaise :1., etapit 1 & 3 Välimeren ajo :1., etapit 2, 3 & 5 Herald Sun Tour :1., etappi 2 De Pannen kolmen päivän ajo ;2005 :1., etappi 1 Puolan ympäriajo :1., etappit 4 & 5 Herald Sun Tour ;2006 :1., GP d'Ouverture La Marseillaise :1., etappi 1 Rauhanajo :1., Halle-Ingooigem :1., etappi 5 Tour de Wallonie ;2007 :1., Kampioenschap van Vlaanderen :1., etappi 3 Tour Down Under :1., etappi 2 Étoile de Bessèges :1., Australian Criterium-mestaruuskilpailut ;2008 :1., etappi 1 Jayco Bay Series Classic :1., etappi 2 Clasica Internacional a Alcobendas y Collado Villalba :1., etappi 3 Herald Sun Tour == Lähteet == *Baden Cooke Trap-Friis-tietokannassa *Baden Cooke Cycling Archives -tietokannassa *Baden Cooke announces retirement ==Aiheesta muualla== *Baden Cooken virallinen kotisivu *Profiili Saxo Bank-SunGard -joukkueen sivulla Luokka:Australialaiset maantiepyöräilijät Luokka:Vuonna 1978 syntyneet Luokka:Elävät henkilöt
Modiri Marumo

Modiri Marumo (s. 6. heinäkuuta 1976 Gaborone) on botswanalainen jalkapalloilija, pelipaikaltaan maalivahti. Hän pelasi kotimaassaan Botswana Defence Force XI -joukkueessa, Egyptissä Haras El Hodoodin joukkueessa sekä Etelä-Afrikassa Bay Unitedissa, myöhemmältä nimeltään Polokwane City. Hän lopetti pelaajauransa vuonna 2015. Marumo pelasi Botswanan maajoukkueessa 88 maaottelua, joista ensimmäisen heinäkuussa 1997 ja viimeisen toukokuussa 2015. Hän oli joukkueensa ykkösmaalivahti Afrikan-mestaruuskilpailuissa 2012. == Lähteet == Luokka:Botswanalaiset jalkapallomaalivahdit Luokka:Vuonna 1976 syntyneet Luokka:Elävät henkilöt
Philadelphia 76ers

Philadelphia 76ers on yhdysvaltalainen ammattilaiskoripalloseura, joka pelaa NBA-liigassa. Seuran kotipaikkakunta on Philadelphia Pennsylvanian osavaltiossa ja se pelaa kotiottelunsa Wells Fargo Center -areenalla. Philadelphia 76ers kuuluu NBA:n itäisen konferenssin atlantin divisioonaan yhdessä Boston Celticsin, Brooklyn Netsin, New York Knicksin ja Toronto Raptorsin kanssa. Seura perustettiin alun perin nimellä Syracuse Nationals, ja vuonna 1963 se muutti Philadelphiaan. NBA-mestaruuden se on voittanut vuosina 1955, 1967 ja 1983. Nimi ”76ers” tulee siitä, että Yhdysvaltain itsenäisyysjulistus allekirjoitettiin Philadelphiassa vuonna 1776. Kauden 2014–2015 lopussa ja kauden 2015–2016 alussa 76ers kärsi ennätyksellisestä 28 ottelun tappioputkesta.http://yle.fi/urheilu/pohjois- amerikan_ammattilaiskentilla_historian_pisin_tappioputki_- _voiko_enaa_syvemmalle_vajota/8490983?origin=rsshttps://www.usatoday.com/story/sports/nba/2015/12/01/philadelphia-76ers- win-los-angeles-lakers-kobe-bryant/76645660/ == Jäädytetyt numerot == * 3 Allen Iverson (seurassa 1996–2006 ja 2009–2010) * 4 Dolph Schayes (1948–1964, päävalmentaja 1963–1966) * 6 Julius Erving (1976–1987) * 10 Maurice Cheeks (1978–1989, päävalmentaja 2005–2008) * 13 Wilt Chamberlain (1965–1968) * 15 Hal Greer (1958–1973, Syracuse Nationals -ajan mukaan lukien) * 24 Bobby Jones (1978–1986) * 32 Billy Cunningham (1965–1972 ja 1974–1975; päävalmentaja 1977–1985) * 34 Charles Barkley (1984–1992) * Dave Zinkoff, kuuluttaja (1963–1985) == NBA-mestaruudet == Vuosi Vastustaja Tulos Valmentaja Finaalien MVP 1955 Fort Wayne Pistons 4–3 ei valittu 1967 San Francisco Warriors 4–2 Alex Hannum ei valittu 1983 Los Angeles Lakers 4–0 Billy Cunningham Moses Malone === Mestarijoukkueet === * 1955: Dick Farley, Bill Gabor, Billy Kenville, Red Kerr, George King, Earl Lloyd, Jackie Moore, Wally Osterkorn, Red Rocha, Dolph Schayes, Paul Seymour, Connie Simmons, Jim Tucker.https://www.basketball-reference.com/teams/SYR/1955.html * 1967: Wilt Chamberlain, Larry Costello, Billy Cunningham, Dave Gambee, Hal Greer, Matt Guokas, Luke Jackson, Wali Jones, Bill Melchionni, Chet Walker, Bob Weiss.https://www.basketball-reference.com/teams/PHI/1967.html * 1983: Maurice Cheeks, Earl Cureton, Franklin Edwards, Julius Erving, Marc Iavaroni, Clemon Johnson, Reggie Johnson, Bobby Jones, Moses Malone, Mark McNamara, Clint Richardson, Russ Schoene, Andrew Toney. https://www.basketball- reference.com/teams/PHI/1983.html == Lähteet == == Aiheesta muualla == * Philadelphia 76ersin viralliset sivut *
Librazhdin piirikunta

Librazhdin piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Elbasanin prefektuuriin, joka vastaa nykyistä Elbasanin maakuntaa. Piirikunnan pinta-ala oli 1 102 neliökilometriä ja vuoden 2001 väestönlaskennassa siellä oli 72 520 asukasta. Piirikuntaan kuuluivat seuraavat kunnat: Hotolisht, Librazhd, Lunik, Orenjë, Polis, Përrenjas, Qendër, Qukës, Rrajcë, Steblevë ja Stravaj. Pääkaupunkina toimi Librazhd. == Lähteet == Luokka:Albanian piirikunnat
Nivalan Viikko

Nivalan Viikko oli vuonna 2005 perustettu kerran viikossa, sunnuntaisin ilmestyvä ilmaisjakelulehti, jonka levikkialue oli Nivala. Lehti jaettiin Nivalan kaikkiin n. 4700 talouteen ja se oli myös luettavissa näköislehtenä internetistä (). Lehti painettiin Suomalainen Lehtipaino Oy:ssä Kajaanissa. Nivalan Viikon viimeinen numero ilmestyi 4.8.2010. == Lähteet == ==Aiheesta muualla== * Lehden kotisivut Luokka:Suomalaiset ilmaisjakelulehdet Luokka:Nivala
Lushnjën piirikunta

Lushnjën piirikunta () oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Fierin prefektuuriin, joka vastaa nykyistä Fierin maakuntaa. Piirikunnan pinta-ala oli 712 neliökilometriä ja vuoden 2001 väestönlaskennassa siellä oli 144 351 asukasta. Piirikuntaan kuuluivat seuraavat kunnat: Allkaj, Ballagat, Bubullimë, Divjakë, Dushk, Fier- Shegan, Golem, Grabian, Gradishtë, Hysgjokaj, Karbunarë, Kolonjë, Krutje, Lushnjë, Rremas ja Tërbuf. Pääkaupunkina toimi Lushnjë. == Lähteet == Luokka:Albanian piirikunnat